23. schôdza NR SR - 2.deň - B. popoludni
Dátum: 2024-11-27
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

114. Kolegyne, kolegovia, v poslednom čase, nie v poslednom čase, ale odkedy Maroš Žilinka začal dávať tri šesť trojky, dostávam také správy, že ale veď aj ty si hlasoval za Maroša Žilinku, veď aj ty si dal svoj hlas Marošovi Žilinkovi. Áno. To bolo niečo neskutočné. Ale aj kolegovia tuná zo SaS-ky, hlavne pani Cigániková, pán Sulík, potom kolegovia zo SME RODINA, ale aj moji kolegovia. Ja som nepoznal Maroša Žilinku. Spytoval som sa, kto to je, čo to je a v časoch, keď Maroš Žilinka, keď bola naňho objednaná vražda, na Maroša Žilinku, tak som si povedal, za vládnutia Roberta Fica, keď niekto chce zastreliť človeka a prokurátora, tak, preboha, veď to je, ten človek musí niečo dokázať. Bol som aj na vypočúvaní pána Žilinku a on tam rozprával, že naozaj chce celý život robiť tak, aby sa nemuseli zaňho jeho deti hanbiť, to si presne pamätám. No a potom, potom prišlo rozdávanie tri šesť trojek, potom prišla podpora pána Žilinku ľuďom, ktorí naozaj, ktorí boli obvinení, a prišla nahrávka z chaty. A tú nahrávku z chaty si všetci určite pamätáte. Fico na nej hovoril o odkaze a hovoril, že Maroš Žilinka sa od spoločnosti izoluje, no zároveň povedal, že Žilinka mu po podnikateľovi Stanislavovi Obickom poslať odkaz a v tom odkaze bolo, že: „Bol Žilinka na východe a nechal odkaz cez toho podnikateľa, že sa nemusíme báť prijatia týchto zmien, pokiaľ ide o tri šesť trojku a rozdelenie generálnej prokuratúry a špeciálnej prokuratúry, lebo že na to nebudú mať čas." Maroš Žilinka odkazuje po podnikateľovi Ficovi, že sa nemusí ničoho báť. A Fico sa nebojí, pretože má generálneho prokurátora, ktorý dáva tri šesť trojky, očisťuje ľudí, ktorí sú obvinení, ktorí sú vyšetrovaní. Žijeme v štáte, kde aj vo vedení parlamentu máme ľudí, ktorí sú stále vyšetrovaní. V slobodnom štáte. V slobodnom štáte, v štáte, kde platí právny štát, by takýto ľudia hneď odstúpili, hneď odstúpili. My žijeme v štáte, kde ideme poďakovať, všetci, všetci občania Slovenska ideme poďakovať Marošovi Žilinkovi za to, že odkázal Ficovi, že sa nemusí ničoho báť. Je to generálny prokurátor, ktorý po štyroch rokoch dostane doživotnú rentu. A každý jeden normálne rozmýšľajúci človek, každý jeden človek, ktorý vie, že keď niečo urobíš pre Fica, za to aj niečo dostaneš. Ja som sa aj vo faktickej spýtal a spytujem sa pána Žilinku a určite mu dám otázku, že čo hovorí na to, že dostane doživotnú rentu za to, že štyri roky robil generálneho prokurátora. Či sa bude môcť pozrieť občanom na ulici do očí. Tým občanom, o ktorých táto vláda hovorí, že musíme šetriť, musíme šetriť. A on dostane doživotnú rentu. Je to, to sa, viete, to sú naozaj praktiky, ktoré, ťažko sa mi o tom hovorí, lebo nechcem niekoho uraziť a povedať, že niekto je zvonec. No tak je niekto zvonček taký prilepený, neviem, či to je urážka, alebo povedať niekomu, že je pán hodnotiaci úsudok. No tak dnes mi nadávali do šašov, do bláznov tamto vzadu a nikto ich neupozornil a tiež musím povedať, že pred malou chvíľou si Glück takto kýval a vedľa sediaci predsedajúci ho ani neupozornil. Ale toto sú oni. Toto sú oni. Žiadna rovnosť, spravodlivosť. Od občanov vytiahneme peniaze a rozpočet, idú míňať dvakrát toľko, čo minula Matovičova a Hegerova vláda, dvakrát toľko idú minúť, ale vám, občania, hovoria, že musíme šetriť. Ideme šetriť. Musíme šetriť. Pán Žilinka, myslíte, že to, čo vám dajú, je šetrenie? Pán Žilinka, naozaj si myslíte, že si to zaslúžite? Ste, ja neviem, ale pán Hazucha tu rozprával o tom, že pán Žilinka urobil správnu vec. Samozrejme. Každé ich vystúpenie, každé jedno vystúpenie je o tom, že každý jeden zákon je dobrý, renta pre Žilinku je dobrá a Žilinka si to zaslúži. Ale je tu otázka: Za čo? Za čo si to Žilinka zaslúži?